Susan Luitsalu
Susan Laura Luitsalu (sündinud 18. oktoobril 1983) on eesti kirjanik, teleprodutsent, maailmarändur ja matkajuht ning meediapersoon. Susan Luitsalu sulest on 2010. aastal ilmunud artiklite ja blogipostituste kogumik "Küsimused kõikidele vastustele", reisikirjanduse Minu-sarjas 2018. aastal "Minu Dubai" ning 2020. aastal "Minu maailm: Seiklused ei hüüa tulles". 2019. aastal ilmus laialdast vastukaja pälvinud esikromaan "Ka naabrid nutavad".[viide?] Susan Luitsalu kolumnid ja novellid ilmuvad muu hulgas Sirbis ja Edasis.